Dunavecse Város Önkormányzatának Képviselő-testülete

243-21/2023.

JEGYZŐKÖNYV

Készült a képviselő-testület 2023. december 13-án /15,00-15,40/ megtartott üléséről

Az ülés helye: Városháza ülésterme
Jelen vannak: 

Vörös Sándor polgármester, Kochné Vadászi Borbála alpolgármester, Aranyi János Gábor, Kovács Péter, Molnár Gyula, Sándor Zsombor és Tóth József képviselők (7 fő)
Tanácskozási joggal jelen van:

Nagy Erzsébet jegyző, Ginál Róbert gazdálkodási csoportvezető, Erdős Erika mb. óvodavezető (Százszorszép Óvoda), Aranyi Ágota igazgató (Vikár Béla Könyvtár), dr. Pándi Ottó intézményvezető (dr. Kolozs Gergely Kistérségi Egészségügyi Centrum), 
Jegyzőkönyvvezető: Marticsné Molnár Szilvia

Vörös Sándor polgármester úr

Tisztelettel köszöntöm a képviselő-testület tagjait. Megállapítom, hogy az ülés határozatképes, így azt megnyitom. A jegyzőkönyvet Aranyi János Gábor és Kovács Péter képviselők hitelesítik. Javaslom, hogy a meghívóban szereplő napirendi pontokat tárgyalja meg a testület, kettő módosítással a 4. c. napirendi pontba a Vikár Béla Művelődési Ház alapító okiratának módosítása kerüljön bele, a Százszorszép Óvoda SZMSZ módosítása törlésre kerülne, továbbá 4. g) napirendi pontba a 2024. évi Start Közmunkaprogram pályázat benyújtása kerülne megtárgyalásra.
Polgármester úr megkérdezi a képviselő-testület tagjaitól, hogy ki ért egyet a kiegészített napirendi pontokkal?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

171/2023. (XII. 13.) Kt. normatív határozata

Napirend elfogadása











H a t á r o z a t     

1.) Jelentés a lejárt határidejű határozatok végrehajtásáról, a tett
      intézkedésekről, tájékoztató a két ülés közötti jelentősebb eseményekről
2.) Az önkormányzat 2024. évi munkatervének ismertetése és elfogadása
                         3.) A 2024. évi egyszerűsített koncepció megtárgyalása

            4.) Egyéb ügyek
      a) A helyi közterületek használatáról és a közterületi használati díjról

          szóló rendelet módosítása

                               b) Az önkormányzat tulajdonában lévő lakások és helyiségek bérletéről

                                  és elidegenítéséről szóló rendelet módosítása



   c)  Százszorszép Óvoda alapító okiratának és a Vikár Béla Művelődési

                                  Ház alapító okiratának módosítása
                            d)   Dunavecse településrendezési eszközeinek módosítása egyszerűsített

                                  eljárással új ipari terület kijelölése céljából az M8-as gyorsforgalmi út meglévő

                                  szakasza mellett építőanyag gyár megvalósíthatósága érdekében

                            e)   Vállalkozási szerződés módosítása az ebrendészeti, állatmentési

                                  tevékenység ellátására vonatkozóan

                            f)    Nem lakás céljára szolgáló helyiségek bérleti díjai, önkormányzati

                                  Intézmények terembérleti díjainak felülvizsgálata



  g)   2024. évi Start Közmunkaprogram pályázat benyújtása      
Zárt ülés
1.      Fiatal házasok első lakáshoz jutásának kérelme
A napirendi pontok elfogadása után megkezdődött azok tárgyalása.
1./ Napirend:
     Jelentés a lejárt határidejű határozatok végrehajtásáról, a tett
     intézkedésekről, tájékoztató a két ülés közötti jelentősebb eseményekről

     Előterjesztő: Vörös Sándor polgármester
Vörös Sándor polgármester úr

A lejárt idejű határozatokról a táblázatot mindenki megkapta, a két ülés közötti jelentősebb eseményekről szeretném a testületet tájékoztatni:
-Az elmúlt időszakban kettő megbeszélés is volt a Schneider építkezéssel kapcsolatban, az egyik a már tulajdonunkban lévő új csatornahálózat és vízhálózattal kapcsolatos. Az Apostagon lévő szennyvíztisztító telepnek a felújítása még folyamatban van, a szükséges alkatrészeket még nem vette meg a Bácsvíz. Eddig egy számla készült el, azt kifizette az önkormányzat. Napokban megint fogunk kapni egy számlarészletet, azt megint kifizetjük a Bácsvíznek. A hét második felében az eddigi két számla összegét tovább számlázzuk a Schneider irányába, ők pedig a megvalósítás összegét kifizetik. A másik megbeszélés a körforgalommal kapcsolatban volt, a végleges forgalomba helyezése még nem történt meg. Többféle kérdés is felmerült ezzel kapcsolatban, volt egyeztetés. A körforgó még nincsen teljesen kész, mert a közepébe még fog kerülni a Schneidernek egy emblémája, ami zölden fog világítani. Az építkezés maga csúszásban van, bizonyos területeket már visszaadott a kivitelező, üzemképesnek lett minősítve. 

- Az ÖTI építkezéssel kapcsolatban szeretnék pár gondolatot megosztani. Már egy kicsit látványosabb elemeket is csinálnak az építkezésen. Volt ezzel kapcsolatban bejárás, kooperáció a műszaki ellenőrrel, kivitelezővel. 
- Magyar Közútnak volt bejárása a településen, megbízott a közút egy céget, hogy bizonyos útszakaszokat járjon be és a dunavecsei belterületi szakasznál többféle hiányosságot is tártak fel, ezért külön bejárást kért a Magyar Közút. A bejáráson a rendőrség, a közút és jómagam vettem részt. Gyakorlatilag a mezőgazdasági bolt és az OTP között az Állni és Várakozni Tilos táblák újra strukturálását szeretnék elvégezni. Egy új uniós irányelv szerint a gyalogátkelőhely 50 méteres körzetében nem lehet látást akadályozó tárgy. A helyszíni bejárás során megállapította a két közutas, hogy nem tudja megoldani, úgyhogy táblákat fognak kihelyezni. 
- A kistérségi ülésről már bizottsági ülésen beszéltem. 

- A fogászatunk praxisengedéllyel rendelkezik. 

- A mészárszékkel kapcsolatban bejárás volt a megyei múzeum részéről. Az új előírások alapján az összes 1760 előtti lelet, tárgy a magyar állam tulajdona és a megyei múzeumnak kell kezelni. Ilyen a mi kiállításunkban van kihelyezve, ráadással restaurátori szempontból ezek a tárgyak nem megfelelően vannak kihelyezve, mivel oxidálásra hajlamosak.
- Az MFP pályázat keretében februárban-márciusban lesznek kiírva pályázatok.
Tóth József képviselő úr

Nem pályázunk játszótérre?

Vörös Sándor polgármester úr

A játszótérrel az a baj, hogy terveztetni kell – építész terv és játéktechnológus által készített terv szükséges. A legegyszerűbbet tudom elképzelni, hogy a Pronár traktor helyett pályázunk egy ugyanolyan méretű, kisfülkés traktorra. A jelenlegit pedig értékesítjük. Megkérdezem a képviselő-testület tagjaitól, hogy ki ért egyet azzal, hogy kisfülkés traktorra pályázzunk?
A képviselő-testület tagjai 7 igen szavazattal, ellenszavazat nélkül egyetértettek a javaslattal.

Polgármester úr kérte, hogy a tájékoztatót a testület fogadja el. 

A képviselő-testület tagjai polgármester úr tájékoztatását 7 igen szavazattal, ellenszavazat és határozathozatal nélkül tudomásul vették. 
2./ Napirend:
       Az önkormányzat 2024. évi munkatervének ismertetése és elfogadása
       Előterjesztő: Vörös Sándor polgármester

       Előterjesztésért felelős: Nagy Erzsébet jegyző
       Tárgyalja: P.Ü.V. Bizottság
                          E.K.O.SZ. Bizottság

Vörös Sándor polgármester úr

Mindkettő bizottság tárgyalta a napirendet. Felkérem az Egészségügyi, Kulturális, Oktatási és Szociális Bizottság elnökét, valamint a Pénzügyi, Ügyrendi és Városgazdálkodási Bizottság elnökét, hogy mondja el a bizottság javaslatát. 

Kovács Péter képviselő, az E.K.O.SZ. Bizottság elnöke
A bizottság javasolja elfogadni az önkormányzat 2024. évi munkatervét a Polgármester úr által javasolt módosításokkal.
Molnár Gyula képviselő, a P.Ü.V. Bizottság elnöke
A bizottság javasolja az önkormányzat 2024. évi munkatervét elfogadni a javasolt módosításokkal. 
Vörös Sándor polgármester úr

Megkérdezem a képviselő-testület tagjaitól, hogy van-e valakinek kérdése, javaslata a napirendhez?

A képviselő-testület tagjai részéről kérdés, javaslat nem hangzott el. 

Vörös Sándor polgármester úr

Megkérdezem a képviselő-testület tagjaitól, hogy ki ért egyet az önkormányzat 2024. évi munkatervének elfogadásával az említett módosításokkal?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

172/2023. (XII. 13.) Kt. normatív határozata

Az önkormányzat 2024. évi munkaterve











H a t á r o z a t

1./ Dunavecse Város Önkormányzata Képviselő-testülete úgy határoz, hogy az Önkormányzat 2024. évi munkatervét az alábbi módosításokkal jóváhagyja:

- 2024. január 31. 8. napirend „A szakrendelő pénzügyi helyzetének felülvizsgálata
törlésre kerül,

- 2024. március 6. Közmeghallgatás dátuma törlésre kerül, helyére 2024. április … kerül, ekkor lenne a lakossági fórum az önkormányzati képviselő jelöltek, polgármester jelöltek bemutatkozása.

- 2024. június 26. és szeptember 25. ülések törlésre kerülnek, a napirendek a májusi és októberi ülés napirendi pontjai közé kerülnek szétosztásra.

2./ A munkaterv jelen határozat elidegeníthetetlen részét képezi. 

3./ Ezen határozatról értesül:

- Vörös Sándor polgármester
3./ Napirend:

      A 2024. évi egyszerűsített koncepció megtárgyalása

      Előterjesztő: Vörös Sándor polgármester                          

      Előterjesztésért felelős: Nagy Erzsébet jegyző
      Tárgyalja: P.Ü.V. Bizottság
Vörös Sándor polgármester úr

Felkérem a P.Ü.V. bizottság elnökét, hogy ismertesse a javaslatukat. 

Molnár Gyula képviselő úr, a P.Ü.V. Bizottság elnöke
A bizottság megtárgyalta a 2024. évi egyszerűsített koncepciót és a bizottsági ülésen elhangzott kiegészítésekkel elfogadásra javasolja.

Vörös Sándor polgármester úr

Megkérdezem a képviselő-testület tagjaitól, hogy ki ért egyet a bizottsági ülésen elhangzott kiegészítésekkel elfogadásra kerüljön a 2024. évi egyszerűsített koncepció?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

173/2023. (XII. 13.) Kt. normatív határozata

A 2024. évi egyszerűsített koncepció









H a t á r o z a t

1./ Dunavecse Város Önkormányzata Képviselő-testülete úgy határoz, hogy a 2024. évi egyszerűsített koncepciót az alábbi kiegészítésekkel elfogadja:
- A Polgármesteri Hivatal dolgozóinak bérét 15 %-kal javasolja megemelni,

- Az ÖTI-nél és a konyhánál dolgozók pótlékait 15 %-kal javasolja megemelni,

- A Polgármesteri Hivatalnál a dolgozók cafetériáját 15 %-kal javasolja megemelni,

- Az intézményeknél dolgozók cafetériáját 10.000 Ft/hó-ban javasolja meghatározni,

- A Százszorszép Óvodában dolgozók létszámát a javasolja a gazdasági vezető részére átszámolni.
2./ A képviselő-testület továbbá úgy határoz, hogy 2024. január 1-jétől az üzlethelyiség bérleti díja 14.520 Ft/m2/év.

3./ A képviselő-testület felülvizsgálata az adórendeleteit, és megállapítja, hogy azokban változtatást nem eszközöl. 
4./ Jelen határozat elidegeníthetetlen részét képezi a 2024. évi koncepció.

5./ Ezen határozatról értesül:

- Nagy Erzsébet jegyző

- Vörös Sándor polgármester

- Ginál Róbert gazdálkodási csoportvezető

4./ Napirend:

     Egyéb ügyek
a) A helyi közterületek használatáról és a közterületi használati díjról
szóló rendelet módosítása

             Előterjesztő: Vörös Sándor polgármester

             Előterjesztésért felelős: Nagy Erzsébet jegyző
             Tárgyalja: P.Ü.V. Bizottság
Vörös Sándor polgármester úr

Felkérem a P.Ü.V. bizottság elnökét, hogy ismertesse a javaslatukat. 

Molnár Gyula képviselő úr, a P.Ü.V. Bizottság elnöke
A bizottság megtárgyalta a napirendet és elfogadásra javasolja a képviselő-testület számára.
Vörös Sándor polgármester úr

Megkérdezem a képviselő-testület tagjaitól, hogy ki ért egyet a helyi közterületek használatáról és a közterület használati díjról szóló rendelet módosításával?
A képviselő-testület tagjai 7 igen szavazattal, ellenszavazat nélkül elfogadták „Dunavecse Város Önkormányzata képviselő-testületének 15/2023. (XII.14.) rendeletét a helyi közterületek használatáról, és a közterület használati díjról szóló 23/2011. (XI.1.) önkormányzati rendelet módosításáról

(A rendelet teljes terjedelmében e jkv-höz csatolva van)


4. b)  Az önkormányzat tulajdonában lévő lakások és helyiségek bérletéről

                       és elidegenítéséről szóló rendelet módosítása

                       Előterjesztő: Vörös Sándor polgármester

                       Előterjesztésért felelős: Nagy Erzsébet jegyző
                       Tárgyalja: P.Ü.V. Bizottság
Vörös Sándor polgármester úr

Felkérem a P.Ü.V. bizottság elnökét, hogy ismertesse a javaslatukat. 

Molnár Gyula képviselő úr, a P.Ü.V. Bizottság elnöke
A bizottság megtárgyalta a napirendet és elfogadásra javasolja a képviselő-testület számára.

Nagy Erzsébet jegyző

Egy észrevételem van, hogy az árakban a komfort nélküli, költségvetéselvű nem lett megemelve, javaslom, hogy 220 Ft legyen, az eredeti 200 Ft helyett. 

Vörös Sándor polgármester úr

Megkérdezem a képviselő-testület tagjaitól, hogy ki ért egyet a módosító javaslattal az önkormányzat tulajdonában lévő lakások és helyiségek bérletéről és elidegenítéséről szóló rendelet módosításával?

A képviselő-testület tagjai 7 igen szavazattal, ellenszavazat nélkül elfogadták „Dunavecse Város Önkormányzata képviselő-testületének 16/2023. (XII.14.) rendeletét az önkormányzat tulajdonában lévő lakások és helyiségek bérletéről és elidegenítéséről szóló 7/2016. (IV.27.)  önkormányzati rendelet módosításáról

(A rendelet teljes terjedelmében e jkv-höz csatolva van)

4. c)  Százszorszép Óvoda alapító okiratának és a Vikár Béla Művelődési Ház alapító 

         okiratának módosítása

                   Előterjesztő: Vörös Sándor polgármester

                   Előterjesztésért felelős: Nagy Erzsébet jegyző
                  Tárgyalja: E.K.O.SZ. Bizottság
Vörös Sándor polgármester úr

Felkérem az Egészségügyi, Kulturális, Oktatási és Szociális Bizottság elnökét, hogy mondja el a bizottság javaslatát. 

Kovács Péter képviselő, az E.K.O.SZ. Bizottság elnöke
A Százszorszép Óvoda alapító okiratának módosítása szükséges, mivel a jelenlegi okirat a költségvetési szervnél alkalmazásban lévők jogviszonyára közalkalmazotti jogviszonyt jelöl meg, ami már nem helytálló, hiszen a pedagógusok jogviszonya 2024. január 1. napjától köznevelési foglalkoztatotti jogviszonnyá alakul, melyre a pedagógusok új életpályájáról szóló 2023. évi LII. törvény, a pedagógusok új életpályájáról szóló 2023. évi LII. törvény végrehajtásáról szóló 401/2023. (VIII. 30.) Korm. rendelet vonatkozik. A Korm. rendelet 24. § (2) bekezdése szerinti nevelő munkát közvetlenül segítő munkakörben foglalkoztatottak 2024. január 1. napjától munkaviszonyban foglalkoztathatók tovább. Ezt szükség átvezetni. Ugyanez indok miatt kell módosítani a szerv vezetője megbízási rendjére vonatkozó pontot. A bizottság javasolja elfogadni az óvoda alapító okiratának módosítását. 
Vörös Sándor polgármester úr

Megkérdezem a képviselő-testület tagjaitól, hogy ki ért egyet az alapító okirat módosításával, határozati javaslat elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

174/2023. (XII. 13.) Kt. normatív határozata

A Százszorszép Óvoda alapító okiratának módosítása










        H a t á r o z a t

Dunavecse Város Önkormányzat Képviselő-testülete (továbbiakban Képviselő-testület) megtárgyalta a „Javaslat a Százszorszép Óvoda alapító okiratának módosítására” című előterjesztését és a következő határozatot hozza:

1./
A Képviselő-testület úgy határoz, hogy a Százszorszép Óvoda alapító okiratát módosító okiratot, valamint az egységes szerkezetű alapító okiratot e határozat melléklete szerinti tartalommal elfogadja.

2./
A képviselő-testület felkéri


a) Vörös Sándor polgármestert a módosító okirat elektronikus aláírására. 


b) a jegyzőt az alapító okiraton a törvény előírásainak megfelelő alaki és tartalmi változtatásokat hajtsa végre, s egyben felkéri annak a Magyar Államkincstár felé történő elektronikus továbbítására. 

Határidő: azonnal

Felelős: 

·  Vörös Sándor polgármester

·  Nagy Erzsébet jegyző

3./ Ezen határozatról értesülnek: 

· Magyar Államkincstár Bács-Kiskun Megyei Igazgatóság 


Kecskemét, Szabadság tér 1.

· Vörös Sándor polgármester

· Nagy Erzsébet jegyző

· Ginál Róbert gazdálkodási csoportvezető

· Erdős Erika megbízott intézményvezető

Vörös Sándor polgármester úr

Megkérdezem a képviselő-testület tagjaitól, hogy ki ért egyet a Vikár Béla Művelődési Ház alapító okiratának módosításával az előterjesztésben foglaltak szerint?

A képviselő-testület tagjai 7 igen szavazattal, ellenszavazat nélkül az alábbi határozatot hozta:

175/2023. (XII. 13.) Kt. normatív határozata

Vikár Béla Művelődési Ház alapító okiratának módosítása 











H a t á r o z a t

Dunavecse Város Önkormányzat Képviselő-testülete (továbbiakban Képviselő-testület) megtárgyalta a „Javaslat a Vikár Béla Művelődési Ház alapító okiratának módosítására” című előterjesztését és a következő határozatot hozza:

1./
A Képviselő-testület úgy határoz, hogy a Vikár Béla Művelődési Ház alapító okiratát módosító okiratot, valamint az egységes szerkezetű alapító okiratot e határozat melléklete szerinti tartalommal elfogadja.

2./
A képviselő-testület felkéri


a) Vörös Sándor polgármestert a módosító okirat elektronikus aláírására. 


b) a jegyzőt az alapító okiraton a törvény előírásainak megfelelő alaki és tartalmi változtatásokat hajtsa végre, s egyben felkéri annak a Magyar Államkincstár felé történő elektronikus továbbítására. 

Határidő: azonnal

Felelős: 

·  Vörös Sándor polgármester

·  Nagy Erzsébet jegyző

3./ Ezen határozatról értesülnek: 

· Magyar Államkincstár Bács-Kiskun Megyei Igazgatóság 


Kecskemét, Szabadság tér 1.

· Vörös Sándor polgármester

· Nagy Erzsébet jegyző

· Ginál Róbert gazdálkodási csoportvezető

· Horváth-Gallai Eszter igazgató

4. d) Dunavecse településrendezési eszközeinek módosítása egyszerűsített

               eljárással új ipari terület kijelölése céljából az M8-as gyorsforgalmi út meglévő

               szakasza mellett építőanyag gyár megvalósíthatósága érdekében

               Előterjesztő: Vörös Sándor polgármester

               Előterjesztésért felelős: Rédeiné Bondor Klára tervező
               Tárgyalja: P.Ü.V. Bizottság
Vörös Sándor polgármester úr

Felkérem a P.Ü.V. bizottság elnökét, hogy ismertesse a javaslatukat. 

Molnár Gyula képviselő úr, a P.Ü.V. Bizottság elnöke
A bizottság megtárgyalta a napirendet és javasolja elfogadni a határozati javaslatot a képviselő-testület számára.
Vörös Sándor polgármester úr

Megkérdezem a képviselő-testület tagjaitól, hogy ki ért egyet a határozati javaslat elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

176/2023. (XII. 13.) Kt.h.
Dunavecse településrendezési eszközeinek módosítása egyszerűsített

eljárással új ipari terület kijelölése céljából az M8-as gyorsforgalmi út meglévő

szakasza mellett építőanyag gyár megvalósíthatósága érdekében











H a t á r o z a t

1. A Képviselő-testület a partnerségi véleményezési eljárás dokumentumai alapján a partnerségi véleményezési szakaszt egyetértéssel lezárta.
2. A Képviselő-testület –elfogadva a Bács-Kiskun Vármegyei Kormányhivatal Környezetvédelmi, Természetvédelmi és Hulladékgazdálkodási Főosztály BK/KTF/03393-11/2023 számú nyilatkozatában foglaltakat- úgy dönt, hogy a környezeti vizsgálati dokumentációt a záró szakmai véleményezési dokumentáció részeként elkészítteti.

3. A képviselő-testület az épített környezet alakításáról és védelméről szóló 1997. évi LXXVIII. törvény (Étv) 7.§(3) e) és Magyarország és egyes kiemelt térségeinek területrendezési tervéről szóló 2018. évi CXXXIX. törvény 12. §-a alapján az új beépítésre szánt ipari gazdasági területek kijelölését szükségesnek tartja, a településen nincs a tervezett célra megfelelő méretű és területarányú már kijelölt beépítetlen ipari gazdasági terület és barnamezős terület sincs. A még beépítetlen kereskedelmi-szolgáltató gazdasági területek iparterületi átsorolása a lakóterületek közelsége okán nem kívánatos, ezért csak új beépítésre szánt ipari terület kijelölésével biztosítható a kívánt településrendezési cél.
4. A Képviselő-testület felkéri a polgármestert a döntés közzétételére, valamint, hogy ezt követően a tervezetet, az egyeztetés dokumentumait, e döntést és a döntés közzétételét igazoló nyilatkozatot küldje meg a hatályos jogszabályok szerint az állami főépítészi hatáskörben eljáró Bács-Kiskun Vármegyei Kormányhivatalnak.
5. Ezen határozatról értesül: 

- Vörös Sándor polgármester

- Rédeiné Bondor Klára tervező

- Nagy Erzsébet jegyző
4. e)    Vállalkozási szerződés módosítása az ebrendészeti, állatmentési

                         tevékenység ellátására vonatkozóan

                         Előterjesztő: Vörös Sándor polgármester

                         Előterjesztésért felelős: Nagy Erzsébet jegyző
                         Tárgyalja: P.Ü.V. Bizottság
Vörös Sándor polgármester úr

Felkérem a P.Ü.V. bizottság elnökét, hogy ismertesse a javaslatukat. 

Molnár Gyula képviselő úr, a P.Ü.V. Bizottság elnöke
Az ebrendészeti díjat változását szeretné a szolgáltató 2024. január 1-jétől érvényesíteni az 1. sz. melléklet szerint. A bizottság elfogadásra javasolja a vállalkozási szerződés módosítását.
Vörös Sándor polgármester úr

Megkérdezem a képviselő-testület tagjaitól, hogy ki ért egyet a vállalkozási szerződés módosításával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

177/2023. (XII. 13.) Kt.h.

Vállalkozási szerződés módosítása az ebrendészeti, állatmentési
tevékenység ellátására vonatkozóan











H a t á r o z a t
1./ Dunavecse Város Önkormányzat Képviselő-testülete úgy határoz, hogy az Alpha-Vet Állatgyógyászati Kft-vel (8000 Székesfehérvár, Homoksor 7.) megkötött vállalkozási szerződés 1. sz. mellékletét - település kiszállási árai – módosítja 2024. január 1-jétől az előterjesztés alapján.
2./ A vállalkozási szerződés módosítása szerződés jelen határozat elidegeníthetetlen részét képezi.

3./ A képviselő-testület felkéri Vörös Sándor polgármester urat a szerződés aláírására.

4./ Ezen határozatról értesül:

- Nagy Erzsébet jegyző

- Vörös Sándor polgármester
- Alpha-Vet Kft. (8000 Székesfehérvár, Homoksor 7.)

- Ginál Róbert gazdálkodási csoportvezető

4. f) Nem lakás céljára szolgáló helyiségek bérleti díjai, önkormányzati

                     Intézmények terembérleti díjainak felülvizsgálata

                     Előterjesztő: Vörös Sándor polgármester

                     Előterjesztésért felelős: Nagy Erzsébet jegyző

                    Tárgyalja: P.Ü.V. Bizottság
Vörös Sándor polgármester úr

Felkérem a P.Ü.V. bizottság elnökét, hogy ismertesse a javaslatukat. 

Molnár Gyula képviselő úr, a P.Ü.V. Bizottság elnöke
A bizottság megtárgyalta a napirendet, a nem lakás céljára szolgáló helyiségek bérleti díjait, önkormányzati intézmények terembérleti díjait és javasolja az üzlet és egyéb helyiségbérlet díját 10 %-kal megemelni. A határozati javaslat már az emelt díjat – 14.520 Ft/m2/év – tartalmazza. 

Vörös Sándor polgármester úr

Megkérdezem a képviselő-testület tagjaitól, hogy ki ért egyet a határozati javaslat elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

178/2023. (XII. 13.) Kt.h.

Nem lakás céljára szolgáló helyiségek

bérleti díjai, önkormányzati intézmények

terembérleti díjai











H a t á r o z a t

1./ Dunavecse Város Önkormányzata Képviselő-testülete (továbbiakban képviselő-testület) megtárgyalta Vörös Sándor polgármester „Nem lakás céljára szolgáló helyiségek bérleti díjai, önkormányzati intézmények terembérleti díjai felülvizsgálata” című előterjesztést és az alábbi határozatot hozza.

2./ A Képviselő-testület az önkormányzat tulajdonában álló nem lakás céljára szolgáló helyiségek, valamint az önkormányzati intézmények terembérleti díjait 2024. január 1-jétől az alábbiak szerint állapítja meg:

garázs






 3.190,- Ft/hó + ÁFA

üzlet és egyéb helyiségbérlet


           14.520 Ft/m²/év

Polgármesteri Hivatal
 (új szárny, iroda)

2.000 Ft/m2/Hó

Sportcsarnok, sport céllal (nagyterem)                     4.500 Ft/óra

Sportcsarnok, galéria                                                1.800 Ft/óra

Könyvtár termei                                                           300 Ft/óra
Művelődési Ház termei:

	Terem
	Alapt. m2

	Lakodalom, családi rendezvény
	Vállalkozók,
vállalatok

	Nagyterem
	159,3
	2000 Ft/óra
	5000 Ft/óra

	Színpad
	60 (74)
	 800 Ft/óra
	1800 Ft/óra

	Előadóterem
	72.2
	 1000 Ft/óra
	2300 Ft/óra

	Vikár terem
	49.6
	 700 Ft/óra
	1700 Ft/óra

	Előtér
	76.1
	 1000 Ft/óra
	2400 Ft/óra

	Folyosó
	77
	 1000 Ft/óra
	2400 Ft/óra

	Öltöző
	21
	 350 Ft/óra
	700 Ft/óra

	Büfé
	15.3
	 200 Ft/óra
	600 Ft/óra


- Művelődési Ház egész épületére lakodalom, csal. rend.:824 m2
6.000 Ft/óra,

- A Művelődési Ház egésze épülete családi rendezvények esetén maximum: 90.000,- forint/alkalom

- Művelődési Ház egész épületére üzleti, vállalati: 824 m2


 20.000 Ft/óra,

3./ A Képviselő-testület továbbá úgy határoz, hogy 2024. január 1. napjától a művelődési ház „régi” székeit 200 forint/db/alkalom bérleti díjért és a „régi” asztalait 400 forint/db/alkalom bérleti díjért kiadja.  

4./ Ezen határozatról értesül:

- Vörös Sándor polgármester

- Ginál Róbert gazdálkodási csoportvezető

- Horváth-Gallai Eszter igazgató

- Aranyi Ágota igazgató

4. g) 2024. évi Start Közmunkaprogram pályázat benyújtása

                    Előterjesztő: Vörös Sándor polgármester

                    Előterjesztésért felelős: Vörös Sándor polgármester
Vörös Sándor polgármester úr

A jövő évi koncepcióban is szerepel, hogy jövőre ismét szeretnék pályázatot benyújtani közmunkaprogramra. Szociális programot fogjuk kidolgozni 14 főre. 

Megkérdezem a képviselő-testület tagjaitól, hogy van-e valakinek kérdése a napirenddel kapcsolatban?

A képviselő-testület tagjai részéről kérdés, vélemény nem volt. 

Vörös Sándor polgármester úr

Megkérdezem a képviselő-testület tagjaitól, hogy ki ért egyet a határozati javaslat elfogadásával, a közmunka program vonatkozásában a pályázat benyújtásával?

A képviselő-testület tagjai 7 igen szavazattal ellenszavazat nélkül az alábbi határozatot hozták:

179/2023. (XII. 13.) Kt.h.

2024. évi Start Közmunkaprogram 

pályázat benyújtása










H a t á r o z a t









1./ Dunavecse Város Önkormányzata Képviselő-testülete úgy határoz, hogy a Bács-Kiskun Megyei Kormányhivatal Kunszentmiklósi Járási Hivatal Foglalkoztatási Osztályához kérelmet nyújt be az előterjesztésben foglaltak szerint a Járási Startmunka Mintaprogram támogatására.

2./ Pozitív elbírálás esetén támogatja az esetlegesen szükséges közbeszerzési eljárások megindítását.

3./ A képviselő-testület felkéri Vörös Sándor polgármester urat a további teendők ellátására.

Határidő: azonnal

Felelős: Vörös Sándor polgármester 

4./ Ezen határozatról értesül:

- Bács-Kiskun Megyei Kormányhivatal Kunszentmiklósi Járási Hivatal Foglalkoztatási Osztály 6090 Kunszentmiklós, Rákóczi u. 62/a

- Vörös Sándor polgármester

- Irattár
Nyílt ülés keretében több napirend nem volt, ezért Polgármester úr a nyílt ülést 15,40 perckor bezárta, a képviselők a Mötv. 2011. évi CLXXXIX. törvény 46 § (2) értelmében, a továbbiakban zárt ülésen folytatták munkájukat.

Kmft.

Vörös Sándor 






Nagy Erzsébet

            polgármester




                               jegyző



Hitelesítem:  ………………………….





          ………………………….           

